Cyryl Klimowicz

Cyryl Klimowicz (, ; Amangeldi, 1952ko azaroaren 5a) poloniar jatorriko kazakhstandar-bielorrusiar-errusiar elizgizon katolikoa da. 1999tik 2003ra Minsk-Mahiliouko apezpiku laguntzailea izan zen eta 2003az geroztik Irkutskeko San Jose elizbarrutiko ordinarioa da.

 Bizitza 
Klimowicz Kazakhstango Sobietar Errepublika Sozialistan jaio zen guraso poloniarrengandik. Bataioan Karl izena jarri zioten, baina Erregistro Zibileko langileak uko egin zion horrela erregistratzeari, Sobietar Batasunean «ez zegoela erregerik» esanez.

1956tik 1965era Bielorrusiako Sobietar Errepublika Sozialistan bizi izan zen, eta gero Poloniara joan zen familiarekin. Bigarren hezkuntza amaitu ondoren, 1974an Olsztyngo Hosianum apaizgaitegian sartu zen. 1980ko ekainaren 8an, Józef Glemp apezpikuak apaiz ordenatu zuen Olsztyngo konkatedralean.

Apaiztu ondoren, bikario gisa jardun zuen Wydminy, Pasłęk eta Klewkin; garai hartan, Olsztynen apaizgaitegi berri baten eraikuntzan parte hartu zuen. 1990eko uztailean, Minsk-Mahiliouko artxidiozesiko Hlybokaie herrira joan zen. Handik gutxira, bielorrusiar herritartasuna jaso zuen.

1999ko urriaren 13an, Joan Paulo II.a aita santuak Minsk-Mahiliouko apezpiku laguntzaile eta Arbako apezpiku titular izendatu zuen. 1999ko abenduaren 4an jaso zuen apezpiku-ordinazioa Minskeko Ama Birjinaren katedralean, Kazimierz Świątek kardinalaren eskutik.

2003ko apirilaren 17an, Joan Paulo II.ak Irkutskeko San Jose elizbarrutiko apezpiku izendatu zuen. Juzhno-Sakhalinskeko administratzaile apostolikoa ere bada.

 Sariak 

 2012: Siberiara Deportatutakoen Gurutzea
 2016: Poloniako Errepublikako Meritu Ordenako Komandante Gurutzea

 Ondorengotza apostolikoa 

 Erreferentziak 

 Kanpo estekak 

Kategoria:Kazakhstandarrak
Kategoria:Bielorrusiako apezpikuak
Kategoria:Bielorrusiako katolikoak
Kategoria:Errusiako apezpikuak
Kategoria:Errusiako katolikoak
Kategoria:Joan Paulo II.ak izendatutako apezpikuak